Persekutuan Mikronesia

Persekutuan Micronesia () merupakan sebuah negara gabungan beberapa pulau di rantau Micronesia, Lautan Pasifik. Ia mendapat kemerdekaan daripada Amerika Syarikat pada 1986.

Meskipun luas daratan Persekutuan Mikronesia adalah kecil, namun keluasan sebenar negara ini melitupi lebih daripada  kawasan Lautan Pasifik. Ibu kotanya adalah Palikir yang terletak di Pulau Pohnpei sementara kota terbesarnya ialah Weno yang terletak di Atol Chuuk.

Persekutuan Mikronesia dulu merupakan sebagian dari Wilayah Perwalian Kepulauan Pasifik (TTPI), wilayah pentadbiran Pertubuhan Bangsa-Bangsa Bersatu (PBB) di bawah Amerika Serikat, kemudian membentuk pemerintahan pemerintahan sendiri pada 10 Mei 1979 yang kemudian menjadi negara berdaulat tanggal 3 November 1986. Tiga negara bekas anggota TTPI lainnya, membentuk pemerintahan sendiri dan menjadi Kepulauan Marshall dan Palau. Federasi Mikronesia mempunyai kerusi di PBB.

Persekutuan Mikronesia adalah sebagian dari Perjanjian Persatuan Bebas dengan Amerika. Negara ini mendapat bantuan berupa bantuan ekonomi, kesihatan, dan bencana alam. Penduduk Mikronesia juga dibolehkan bekerja dan tinggal di Amerika Syarikat. Sebaliknya, Amerika dibolehkan secara bebas menggunakan Mikronesia sebagai markas ketentaraan, dan penduduk Mikronesia juga dibolehkan mendaftar sebagai tentera Amerika Syarikat.

Sejarah 

Masyarakat terawal Mikronesia dibuktikan telah menetap di sini sejak 4,000 tahun lalu dengan hubungan dengan puak Chamorro di kepulauan Mariana serta kadangkala menjelajah ke timur kepulauan Filipina.

Geografi 

Negara Persekutuan Mikronesia terdiri dari 607 buah pulau yang terbentang sejauh 2,900 km melintasi kepulauan Caroline di timur Filipina. Jumlah luas pulau-pulau tersebut membentuk daratan seluas 702 km2 (271 sq mi). Titik tertinggi negara ialah Gunung Nanlaud dengan ketinggian bernilai 782 meter.  Pulau-pulau ini dikumpulkan menjadi empat buah negeri iaitu Yap, Chuuk (disebut Truk hingga Januari 1990), Pohnpei (dikenal sebagai Ponape sampai November 1984), dan Kosrae (sebelumnya Kusaie). Keempat-empat negeri masing-masing diwakili oleh sebutir bintang putih pada bendera negara. Ibu kota negara ialah Palikir yang terletak di pulau Pohnpei.

Iklim negara ialah iklim tropika dengan cuaca panas dan lembap yang sekata sepanjang tahun.

Pembahagian pentadbiran 
Di Persekutuan Mikronesia, terdapat empat buah negeri.

Ekonomi 

Nilai ekonomi negara berdasarkan keluaran dalam negara kasar ialah sebanyak AS$372 juta (nominal, 2018) dan AS353 juta (pariti kuasa beli, 2018). Ekonomi Persekutuan Mikronesia lazimnya berlandaskan pertanian sara diri serta perikanan.

Demografi 
Penduduk peribumi negara yang merupakan golongan Mikronesia secara majoriti terdiri daripada pelbagai kumpulan etnolinguistik. Selain itu, terdapat juga minoriti besar yang berketurunan Jepun disebabkan oleh perkahwinan antara golongan Mikronesia dan penetap Jepun ketika zaman penjajahan Jepun. Selain itu, terdapat juga golongan ekspatriat daripada Amerika, Australia, Eropah dan China yang mula ketara sejak 90-an.

Bahasa Inggeris ialah bahasa rasmi negara serta bahasa lazim dalam kerajaan serta pendidikan peringkat menengah dan tinggi. Persekutuan Negara juga menempatkan pelbagai bahasa Mikronesia seperti bahasa Chuuk, bahasa Kosrae, bahasa Yap dan bahasa Pohnpei, serta bahasa Polynesia seperti bahasa Kapingamarangi.

Sumber

Rujukan

Bibliografi

Pautan luar 

 Kerajaan
 Kerajaan Persekutuan Mikronesia
 Ketua Negeri dan Ahli Kabinet 

 Maklumat am
 
 Persekutuan Mikronesia daripada UCB Libraries GovPubs
 
 Laman Mikronesia Jane's
 Trust Territory of the Pacific Archives - Universiti Hawaii
 Persekutuan Mikronesia - Institut Maklumat Sah Kepulauan Pasifik
 Mikronesia  - Pemeliharaan dan pemuliharaan alam sekitar
 myMicronesia.com  - Pusat sumber dalam talian mengenai kepulauan di Mikronesia

 Media berita
 The Yap Networker - Sumber berita Yap

 Peta
 

 Islet Nan Madol  

 Kembara

 Keterangan perjalanan di Mikronesia 
 Biro Pelawat Yap

Micronesia
Negara dan wilayah berbahasa Inggeris
Demokrasi liberal
Bekas jajahan Sepanyol
Bekas jajahan Jerman